ประกาศสํานักงานคณะกรรมการกํากับหลักทรัพย์และตลาดหลักทรัพย์

    ที่ สช. 57/255958

เรื่อง  การให้ความเห็นชอบผู้สอบบัญชีต่างประเทศ

(ฉบับที่ 3)

\_\_\_\_\_\_\_\_\_\_\_\_\_\_\_\_\_

โดยที่มาตรา 61 มาตรา 89 และมาตรา 199 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  และประกาศคณะกรรมการกํากับตลาดทุนที่เกี่ยวกับการออกและเสนอขายหลักทรัพย์ และที่เกี่ยวกับการเปิดเผยฐานะการเงินและผลการดําเนินงานของบริษัทต่างประเทศกําหนดให้ผู้สอบบัญชีที่ตรวจสอบหรือสอบทานงบการเงินของกิจการที่กําหนดตามบทบัญญัติหรือข้อกําหนดดังกล่าวต้องเป็นผู้สอบบัญชีที่ได้รับความเห็นชอบจากสํานักงาน ดังนั้น เพื่อให้ผู้สอบบัญชีต่างประเทศที่ได้รับความเห็นชอบตามประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 30/2558  เรื่อง การให้ความเห็นชอบผู้สอบบัญชีต่างประเทศ ลงวันที่ 9 เมษายน พ.ศ. 2558 สามารถตรวจสอบหรือสอบทานงบการเงินของกิจการต่างประเทศที่ออกและเสนอขายตราสารหนี้และศุกูกได้ด้วย สํานักงานออกประกาศไว้ดังต่อไปนี้


ข้อ ๑ ให้ยกเลิกความในข้อ 1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 30/2558  เรื่อง การให้ความเห็นชอบผู้สอบบัญชีต่างประเทศ ลงวันที่ 9 เมษายน พ.ศ. 2558  และให้ใช้ความต่อไปนี้แทน

“ข้อ 1   ประกาศนี้ใช้บังคับกับการให้ความเห็นชอบผู้สอบบัญชีต่างประเทศโดยผู้สอบบัญชีที่ได้รับความเห็นชอบจากสํานักงานตามประกาศนี้สามารถสอบบัญชีและลงลายมือชื่อเพื่อแสดงความเห็นในการสอบบัญชีต่องบการเงินตามหลักเกณฑ์ดังต่อไปนี้

(1)  งบการเงินของบริษัทต่างประเทศที่ประสงค์จะออกและเสนอขายหุ้นต่อประชาชนเป็นการทั่วไปในประเทศไทย หรือที่ได้รับอนุญาตให้ออกและเสนอขายหุ้นในลักษณะดังกล่าวแล้ว

(2)  งบการเงินของกิจการต่างประเทศที่ประสงค์จะออกและเสนอขายตราสารหนี้ภายใต้ประกาศดังนี้

(ก)  ประกาศคณะกรรมการกํากับตลาดทุนว่าด้วยหลักเกณฑ์การอนุญาตให้กิจการต่างประเทศเสนอขายตราสารหนี้ที่ออกใหม่ซึ่งเป็นสกุลเงินบาท

(ข)  ประกาศคณะกรรมการกํากับตลาดทุนว่าด้วยการเสนอขายหุ้นกู้สกุลเงินตราต่างประเทศในประเทศไทย

(ค)  ประกาศคณะกรรมการกํากับตลาดทุนว่าด้วยการเสนอขายพันธบัตรสกุลเงินตราต่างประเทศในประเทศไทยของกิจการตามกฎหมายต่างประเทศ

(3)  งบการเงินของกองทรัสต์ และผู้ระดมทุน โดยทรัสตีผู้ออกศุกูกเป็นกิจการต่างประเทศ ตามประกาศคณะกรรมการกํากับตลาดทุนว่าด้วยหลักเกณฑ์การอนุญาตให้เสนอขายศุกูกที่ออกใหม่โดยทรัสตีผู้ออก

ศุกูกซึ่งเป็นกิจการต่างประเทศ และการเปิดเผยข้อมูล

(4)  งบการเงินที่กิจการต่างประเทศมีหน้าที่จัดทําและส่งต่อสํานักงานตามมาตรา 56”


ข้อ ๒ ให้เพิ่มความต่อไปนี้เป็นข้อ 1/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 30/2558  เรื่อง การให้ความเห็นชอบผู้สอบบัญชีต่างประเทศ ลงวันที่ 9 เมษายน พ.ศ. 2558 

                   “ข้อ 1/1   ให้ถือว่าผู้สอบบัญชีต่างประเทศที่มีลักษณะและเป็นไปตามหลักเกณฑ์ดังต่อไปนี้ เป็นผู้สอบบัญชีที่ได้รับความเห็นชอบจากสํานักงานในการสอบบัญชีและลงลายมือชื่อเพื่อแสดงความเห็นในการสอบบัญชีต่องบการเงิน โดยไม่ต้องปฏิบัติตามหลักเกณฑ์อื่นของประกาศนี้

(1)  หน่วยงานของรัฐต่างประเทศที่ทําหน้าที่ตรวจสอบการเงินให้รัฐต่างประเทศในลักษณะเดียวกับสํานักงานการตรวจเงินแผ่นดินของไทย โดยให้ผู้สอบบัญชีดังกล่าวสามารถสอบบัญชีและลงลายมือชื่อเพื่อแสดงความเห็นในการสอบบัญชีต่องบการเงินตามที่กําหนดในข้อ 1(2) (3) และ (4)

(2)  ผู้สอบบัญชีต่างประเทศที่สามารถประกอบธุรกิจเป็นผู้สอบบัญชีได้ตามที่กําหนดโดยกฎหมายของประเทศที่กิจการต่างประเทศจัดตั้งขึ้น และสามารถดําเนินการสอบบัญชีและลงลายมือชื่อเพื่อแสดงความเห็นในการสอบบัญชีต่องบการเงินของกิจการต่างประเทศ กองทรัสต์ หรือผู้ระดมทุน ตามที่กําหนดในข้อ 1(2) (3) และ (4) แล้วแต่กรณี  ทั้งนี้ เฉพาะกรณีที่กิจการต่างประเทศออกและเสนอขายตราสารหนี้หรือศุกูกในวงจํากัด”


ข้อ ๓ ประกาศนี้ให้ใช้บังคับตั้งแต่วันที่ 1 กุมภาพันธ์ พ.ศ. 2560 เป็นต้นไป
-------------------------------------------------------------------


มาตรา -    ประกาศ ณ  วันที่ 22 ธันวาคม พ.ศ. 2559 

 

 

 

(นายรพี  สุจริตกุล)

                                       เลขาธิการ        

สํานักงานคณะกรรมการกํากับหลักทรัพย์และตลาดหลักทรัพย์